SAK 3.2 / 2018

Beretning Internasjonalt utvalg -2016-2018

Forslag vedtak: Årsmøte FO Hordaland tar beretningen til orientering.

|  |  |  |  |  |
| --- | --- | --- | --- | --- |
|  |  |  |  |  |
| Leder | Tone Bubandt | V | KS | Valgt årsmøte 2016 Trakk seg 04.17 |
| Medlem | Peter Magnus | B Annen utdanning | Stat | Valgt årsmøte 2016 Ikke gjenvalgt 12.16 |
| Medlem | Cato Færøy | V | KS | Valgt årsmøte 2016  Gjenvalgt 12.16 /trakk seg 12.16 |
| Medlem | Silje Skår Jakobsen | V | KS | Valgt årsmøte 2016 Ikke gjenvalgt 12.16 |
| Medlem | Reni Walbeck Kelava | S | KS | Valgt årsmøte 2016 |
| Medlem | Ane Johanne Hågensen | B | KS | Valgt årsmøte 2016 Ikke gjenvalgt 12.16 |
| Medlem | Mwamini Ali-Sivertsen | B | KS | Valgt årsmøte 2016 Ikke gjenvalgt 12.16 |
| Medlem | Kari Lilletvedt | S | KS | Valgt årsmøte 2016 Ikke gjenvalgt 12.16 |
| Leder Medlem | Mohamad Mehdi | S | Stat | Valgt 11.16 til leder Valgt 11.17 til medlem |
| Medlem | Maj- Britt Andersen | V | KS | Valgt 11.16 |
| Medlem | Wenche Karlsen | V | KS | Valgt 11.16  Ikke møtt/ikke tiltrådt i vervet. |
| Medlem | Lene Cathrine Bauge Fjellsbø | V | Stat | Valgt 11.16 |
| Medlem | Anna Y. Nurmohamed Tvedt | B Annen utdanning | KS | Valgt 11.16 |
| Leder | Sølvi Folkedal | S | KS | Valgt 11.17 til leder |
| Medlem | Tor-Eivind Karlsen | S | KS | Valgt 11.17 |

**Internasjonalt utvalg mars 2016-april 2016:**

På årsmøte 9. og 10. mars 2016 ble det valgt leder og medlemmer til internasjonalt utvalg.

Leder for utvalget trakk seg fra vervet kort tid etter årsmøtet og utvalget var i praksis et ikke-arbeidende utvalg. Arbeidsutvalget fulgte utvalget tett i tiden etter dette i forsøk på å få etablert dialog med flere av medlemmene. AU lyktes ikke med å få utvalget til å videreføre arbeidet. Avdelingen ventet besøk fra TASWO-K fra Tanzania i mai samme år. På bakgrunn av forannevnte vedtok AU våren 2016 «å fryse» utvalget og ivareta dets oppgaver.

Fylkesleder og nestleder orienterte styret om beslutningen og la frem saken for behandling i representantskapet i oktober 2016 og fikk tilslutning til dette. Representantskapet vedtok senere å oppløse Internasjonalt utvalg og fristille medlemmene fra sine verv inntil nyvalg på representantskapsmøte i desember. Valgkomiteen ble satt på saken. AU og styret har sammen med valgkomiteen arbeidet videre med å velge og supplere kandidater til utvalget. Utvalget har konstituert seg etter valgene to ganger hhv i mars 2017 og i januar 2018.

**Internasjonalt utvalg 2016-2018:**

I denne årsmøteperioden ble det inngått en ny samarbeidsavtale med TASWO-Kilimanjaro for perioden 2016-2020. Avdelingen tok imot besøkende fra Tanzania og flere medlemmer fra IU og andre utvalg bidro til innholdet i besøksprogrammet. Besøket ble evaluert sammen i styret og det ble foreslått å evaluere ordningen med årlige besøk fra TASWO.

TASWO-K valgte i 2017 å benytte midlene til å delta på IFSW konferanse i regionen. Egen rapport ble sendt til FO Hordaland. Utvalget har avgitt 2 oppsummeringer om samarbeidet med TASWO til det sentrale solidaritetsutvalget i FO.

Det ble i 2016 og 2017 gitt stipend til 2 FO medlemmer hvert år til hospitering i Moshi /Tanzania. Hospitantene presenterte sine oppsummeringsrapporter på representantskapet i 2017 og 2018. Vilkårene for tildeling av stipend ble i 2017 endret og koplet til rekruttering til verv i IU.

Utvalget har fulgt en oppsatt møteplan og avholdte totalt 8 møter og flere uformelle møter i forbindelse med planlegging av FOs arrangement på Internasjonal uke høsten 2017. I forbindelse med arrangement på Internasjonal uke i Bergen gjorde utvalget et forsøk på å engasjere flere medlemmer og tidligere medlemmer av IU som innledere. Arrangementet ble også annonsert som et medlemsmøte jfr. mandat. Oppslutningen var beskjeden grunnet kolliderende arrangement og beliggenhet, men konseptet virket tiltalende og utvalget vil vurdere å videreføre det.

Utvalget har også mobilisert til deltakelse på 1. mai tog og FOs arrangement på dagen. Utvalget har gjennomgått innspill fra dialogcafe fra representantskapet og vil bruke det videre som en idebank.

Høsten 2017 reiste sekretær i IU og nesteleder i FO Hordaland til Tanzania sammen med to medlemmer som fikk stipend. Egen rapport fra besøket ble levert styret. Utvalget har sittet i en kort årsmøteperiode, men har etter beste evne jobbet i tråd med mandatet. Samtlige sittende utvalgsmedlemmer stiller til valg for årsmøteperioden 2018-2020. Utvalget vil gi forslag til revidering av mandat.